Antarktikas pētījumu zinātniskā komiteja

Antarktikas pētījumu zinātniskā komiteja (, SCAR) ir Starptautiskās Zinātņu padomes (ICSU) starpdisciplīnu organizācija. Nodibināta 1958. gada februārī, lai turpinātu Starptautiskajā ģeofizikas gadā aizsākto starptautisko Antarktikas izpētes zinātnisko aktivitāšu koordināciju.

 Dalībnieki 
350px|right|thumb|
Komitejas dalībnieki (biedri) ir attiecīgo valstu nacionālās zinātņu akadēmijas vai zinātniskās organizācijas, kas šajās valstīs veic vai plāno veikt pētījumus Antarktikā. Iekļauj sākotnējas 12 dalībvalstis un vēlāk tām pievienojošās organizācijas.

Komitejas dalībnieki iedalās trijās kategorijās:
 pilntiesīgie dalībnieki (31) — valstis, kas aktīvi īsteno patstāvīgas izpētes programmas Antarktikā,
 asociētie dalībnieki (6) — valstis, kam nav patstāvīgu izpētes programmu vai arī tādas tiek plānotas,
 savienību biedri (9) — Antarktikas pētījumos ieinteresētas ICSU zinātniskās savienības un asociācijas.

Papildus komitejā ir arī goda biedri (9) — privātpersonas, kas daudzu gadu garumā devušas lielu ieguldījumu SCAR attīstībā un Antarktikas izpētē. Pilntiesīgās dalībvalstis deleģē uz SCAR divus delegātus, savienības un asociētās dalībvalstis — pa vienam.

 Pilntiesīgās dalībvalstis 
2012. gadā SCAR ir 31 pilntiesīga dalībvalsts (Full Members). Sākotnēji ICSU komitejā uzaicināja piedalīties tās 12 valstis, kas bija devušas vislielāko pienesumu Antarktikas izpētē SĢG laikā: Argentīna, ASV, Austrālija, Beļģija, Čīle, Dienvidāfrika, Francija, Japāna, Jaunzēlande, Lielbritānija, Norvēģija, PSRS, kā arī četras starptautiskās zinātniskās savienības.History of SCAR
 Valsts Nacionālā komiteja Amerikas Savienotās Valstis Nacionālās Pētniecības padomes Polāro pētījumu valde Apvienotā Karaliste Apvienotās Karalistes Antarktikas izpētes nacionālā komiteja Argentīna Argentīnas Antarktikas institūts Austrālija Antarktikas izpētes nacionālā komiteja Beļģija Beļģijas Antarktikas izpētes nacionālā komiteja Brazīlija Antarktikas izpētes nacionālā komiteja Bulgārija Bulgārijas Antarktikas institūts Čīle Čīles Antarktikas institūts Dienvidāfrika Dienvidfrikas Nacionālā SCAR komiteja Ekvadora Ekvadoras Antarktikas institūts Francija Antarktikas izpētes nacionālā komiteja Indija Indijas Zinātņu akadēmijas Antarktikas izpētes nacionālā komiteja Itālija Antarktikas Nacionālā zinātniskā komisija Japāna Nacionālā Antarktikas komiteja Jaunzēlande Antarktikas zinātņu nacionālā komiteja Kanāda Kanādas komiteja Antarktikas izpētei Valsts Nacionālā komiteja Korejas Republika Korejas Polārās izpētes institūts Krievija Krievijas Antarktikas izpētes komiteja Ķīna Nacionālā Antarktikas izpētes komiteja Malaizija Malaizijas Antarktikas izpētes centrs Nīderlande Nīderlandes SCAR komiteja Norvēģija Norvēģijas polārās izpētes nacionālā komiteja Peru Peru Antarktikas institūts Polija Polijas Zinātņu akadēmija Somija Arktikas un Antarktikas izpētes nacionālā komiteja Spānija Madrides Autonomās universitātes Nacionālā SCAR komiteja Šveice Šveices Polāro un augstkalnu pētījumu komiteja Ukraina Ukrainas Nacionālā zinātņu akadēmija Urugvaja Urugvajas Antarktikas institūts Vācija Vācijas SCAR/IASC nacionālā komiteja Zviedrija Zviedrijas Pētniecības padome

 Asociētās dalībvalstis 
2012. gadā SCAR ir pārstāvētas 6 asociētās dalībvalstis (Associate Members). No 1992. līdz 2001. gadam asociētās dalībvalsts statuss bija arī Igaunijai.

 Valsts Pārstāvošā institūcija Dānija Karaliskā Dānijas Zinātņu akadēmija Monako Monako Zinātņu centra Nacionālā monegasku komiteja Pakistāna Nacionālais Okeanogrāfijas institūts Portugāle Algarves universitātes Jūras zinātņu centrs Rumānija Rumānijas Polāro pētījumu institūts Venecuēla IVIC Okeanoloģijas un Antarktikas studiju centrs

 Savienību biedri 
Savienību biedri (Union Members) ir deviņas starptautiskās zinātņu savienības:
 Starptautiskā Astronomijas savienība (IAU),
 Starptautiskā Ģeogrāfijas savienība (IGU),
 Starptautiskā Kvartāro pētījumu savienība (INQUA),
 Starptautiskā Bioloģijas zinātņu savienība (IUBS),
 Starptautiskā Ģeodēzijas un ģeofizikas savienība (IUGG),
 Starptautiskā Ģeoloģijas zinātņu savienība (IUGS),
 Starptautiskā Teorētiskās un pielietojamās fizikas savienība (IUPAC),
 Starptautiskā Fizioloģijas zinātņu savienība (IUPS),
 Starptautiskā Radio zinātnes savienība (URSI).

 Projekti un produkti 
SCAR paspārnē darbojas vairāki projekti, kas apkopo un sistematizē dalībvalstu datus par Antarktiku dažādās zinību nozarēs.

 Antarktikas digitālā datubāze (Antarctic Digital Database, ADD) — apkopo pieejamos topogrāfiskos datus par Antarktiku, dati publiski pieejami karšu pārlūka veidā,
 Antarktikas digitālais magnētisko anomāliju projekts (Antarctic Digital Magnetic Anomaly Project, ADMAP) — apkopo dalībvalstu datus par reģiona magnētiskajām anomālijām. Informācija pieejama Argentīnas Antarktikas institūta informācijas sistēmā,
 Antarktikas karšu katalogs (Antarctic Map Catalogue) — dalībvalstu izgatavoto reģiona karšu krātuve. Informācija pieejam Austrālijas Antarktikas datu centra informācijas sistēmā,
 Antarktikas apvienotais gazetīrs (Composite Gazetteer of Antarctica, CGA) — kopējā Antarktikas ģeogrāfisko nosaukumu datubāze. Pieejama karšu pārlūka un nosaukumu meklētāja veidā Austrālijas Antarktikas datu centra informācijas sistēmā sadarbībā ar Itālijas Nacionālo Antarktikas izpētes programmu (PNRA),
 Starptautiskā Dienvidu okeāna batimetriskā karte (International Bathymetric Chart of the Southern Ocean, IBCSO ).

 Atsauces 

 Ārējās saites 
 SCAR mājaslapa

Kategorija:Starptautiskas nevalstiskās organizācijas
Kategorija:Polārpētniecība
Kategorija:Antarktīda